શ્રી રાષ્ટ્રીય રાજપૂત કરણી સેનાના પ્રમુખ રાજેન્દ્રસિંહ ઉર્ફે રાજ શેખાવતે કરેલી ગુજરાત હાઈકોર્ટમાં કરેલી જાહેર હિતની રિટ અરજીમાં એવા મુદ્દા ઉપસ્થિત કરાયા છે કે, ‘રાણી પદ્માવતીની વાત ૧૩મી અને ૧૪મી સદીની છે, જે ચિત્તોડગઢના પદ્માવત રાજ્યની રાણી હતી. દિલ્હી સલ્તનતના ક્રૂર શાસક અલાઉદ્દીન ખિલજીએ વર્ષ ૧૩૦૩માં ચિત્તોડગઢ પર હુમલો કર્યો હતો, તેનું કારણ પદ્માવતી ન હતું. રાણી પદ્માવતીનું વાસ્તવિક નામ પદ્મિની છે. જૈન ગ્રંથમાં રાણી પદ્માવતીના પતિ એવા મેવાડના રાજપૂત શાસક રાવલ રતનસિંહનો ઉલ્લેખ છે, પરંતુ ખિલજી સાથે તેના કોઈ સંબંધની ચર્ચા નથી. જૈન ધર્મનું પુસ્તક ૧૪મી અને ૧૬મી સદીમાં લખાયું હતું. સંજય લીલા ભણશાલીની ફિલ્મમાં ઇતિહાસની વાસ્તવિક કથાથી અલગ જ ચિત્ર અને રાણી પદ્માવતીનું ચરિત્ર રજૂ કરાયું છે, જેના કારણે મહાન હિન્દુ રાજપૂત રાણી પદ્માવતીની છબી, પ્રતિષ્ઠા અને ગરિમાને હાનિ પહોંચી છે.’